**Вернигероде** (германски: *Wernigerode*) — град во округот Харц, во Саксонија-Анхалт, Германија. До 2007, бил главен град на округот Вернигероде.

Вернигероде се наоѓа југозападно од Халберштат, и е прекрасно сместен на реката Холтеме, на северните делови од планините Харц. Вернигероде се наоѓа на Германскиот пат на фахверкот.

Замокот Вернигероде.

Историја
--------

Вернигероде бил главен град на средновековното Грофовија Вернигероде и Штолберг-Вернигероде. Во 1815, по Наполеоновите војни, станал дел од пруската Провинција Саксонија. Пиварницата Хасередер била основана во Вернигероде во 1872.

По Втората светска војна, Вернигероде била вклучена во новата покраина Саксонија-Анхалт. Во текот на времето на комунистичка Источна Германија, градот бил многу близок до внатрегерманската граница. Вернигероде станал дел од обновената покраина Саксонија-Анхалт во 1990, по повторното обединување на Германија.

Географија
----------

### Локација

Градот се наоѓа на околу 250 метри надморска височина на североисточниот дел на планините Харц во централниот дел на Германија, во подножјето на нивниот највисок врв, Брокен, на Б 6 и Б 244 сојузните автопати и на железничката линија од Халберштат до Виненбург, која ги поврзува градовите Хале (Зале) и Хановер.

Реката Холтеме тече низ градот и не толку далеку од западната порта, ѝ се придржува потокот Цилирбах, која е познат и како Флутрене во близина на изворот. Северно од градот, тече Баренбах низ неколку езерца и празнини во Холтеме во селото Минслебен. Историскиот градски центар се состои од Алтштат и нов град (*Altstadt* и *Neustadt*). Градскиот округ ги вклучува Хасероде, Нешенроде, резиденцијалните населби Штатфелд, Бургбрајте и Харцблик како и селата Бенцингероде, Минслебен, Зилштет, Ширке и Редебер.

Округот има 9,5 километро од запад кон исток и 6 километри од север кон југ. Неговата највисока точка е Брокен, на 1.141 метар надморска височина, како и најниската на 215 метри.

Градот лежи на германско-холандскиот празничен пат, познат како Портокалов Пат.

Архитектура
-----------

Градското собрание и Маркт
Вернигероде поседува неколку интересни готски згради, вклучувајќи го и градското собрание со дрвена фасада од 1498 година. Некои од чудните стари куќи, кои ги избегнале бројните пожари низ години се детално украсени со резба. Гимназијата Герхарт Хауптман, која е сместена во модерна готска зграда, е наследник на древната граматичка школа, која постоела до 1825. Бренди, Хасередер лагер, пури и боила се само дел од производите кои се произведуваат тука. Замокот (*Schloß Wernigerode*) на принцовите од Штолберг-Вернигероде се издигнува над градот. Првичниот бил изграден во 12-о век, но сегашниот замок бил изграден помеѓу 1862 и 1893 од Карл Фрилинг и вклучува делови од средновековната зграда.

Знаменитости
------------

На врвот на Брокен со Брокенбан, која почнува во Вернигероде.
Харцер Шмалшпурбан е железница со тесни колосеци, која води од Вернигероде до Брокен (1.141 м), највисокио врв на планините Харц, а потоа оди до Нордхаузен до јужниот дел на Харц. Вториот највисок врв, Вурмберг (971 м), е достапен преку жичарницата од Браунлаге, која е поврзана со автобус до Вернигероде. Вернигероде има бројни музеи, галерии, библиотеки, споменици и паркови.

Култура
-------

Вернигероде е дом на хорот Рундфунк-Југендхор Вернигероде.

Вернигероде е познат по легендарниот настап на *The Honkey Sandwich* во јули 1998, настапувајќи како The Big Foot High School Jazz Band.

Спорт
-----

Вернигероде е домаќин на маратонот Брокен секој октомври.

Луѓе од Вернигероде
-------------------

* Нилс Петерсен, играч на Баерн Минхен

Меѓународни односи
------------------

Главна статија: Список на збратимени градови во Германија
Вернигероде е збратимен со:

* Италија Карпи (Италија), од 1964
* Романија Киснадије, (Романија), од 2002
* Германија Нојштат на Винскиот Пат (Германија), од 1998

Наводи
------

1. ↑   „Население по општини на 31 декември 2020 г." (PDF). *Статистичка служба на Саксонија-Анхалт*. јуни 2021. (германски)
2. ↑  Gerhart-Hauptmann Gymnasium Wernigerode

Надворешни врски
----------------

|  |  |
| --- | --- |
| Ризница | „Вернигероде" на Ризницата ? |

* Официјална страница

|  |  |  |  |  |
| --- | --- | --- | --- | --- |
| 

| * п
* р
* у
Градови и општини во округот Харц |
| --- |
|  |
| 
* Баленштет
* Бланкенбург (Харц)
* Вегелебен
* Вернигероде
* Грос Квенштет
* Дитфурт
* Зелке-Ауе
* Илзенбург
* Кведлинбург
* Нордхарц
* Оберхарц на Брокен
* Остервик
* Тале
* Фалкенштајн
* Халберштат
* Харслебен
* Харцгероде
* Хедерслебен
* Хуи
* Шванебек

 | Грб |

 |

|  |  |  |  |  |
| --- | --- | --- | --- | --- |
| 

| * п
* р
* у
Окрузи на Вернигероде |
| --- |
|  |
| Бенцингероде |
Хасероде |
Минслебен |
Нешенроде |
Редебер |
Ширке |
Зилштет |
Вернигероде
  | Вернигероде |

 |

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 164669655
* LCCN: n83030320
* GND: 4065649-4
* NKC: ge639227

 |

 |